kardosdrur/scandi-wiki huggingface dataset:
Bezirk St. Johann im Pongau

Bezirk St. Johann im Pongau er et distrikt i den østrigske delstat Salzburg. Distriktet kaldes af historiske årsager også Pongau. Det ligger mellem Bezirk Zell am See mod vest, Bezirk Tamsweg mod sydøst og Bezirk Hallein mod nord og grænser mod syd til delstaten Kärnten.

Historie

Historisk gau 
I Frankerrigets tid var Pongau et administrativt gau (provins eller landskab).

Administrativ historie 
Navnet Pongau (Pongawi) kendes fra dokumenter fra 750 og 788. Fra det 13. århundrede til 1803 stod Pongau under Ærkebispedømmet Salzburgs herskab. Efter at Pongau herefter i en kort overgang stod under bayerisk forvaltning, blev Pongau sammen med Salzburg i 1816 en del af Østrig. Fra 1848 blev Salzburg eget kronland og fik egen delstatsforfatning, som også gav en ny organisering af delstatsforvaltningen og indførte kommuner. Distriktsledelsen befandt sig fra 1850 til 1867 i Werfen, men flyttede herefter til St. Johann im Pongau, hvor det endnu befinder sig.

Forvaltningsinddeling 
Distriktet St. Johann im Pongau er inddelt i 25 kommuner, hvoraf tre har stadsret og syv er købstæder. Nedenfor er angivet kommunerne med indbyggertal pr. 31. marts 2008.

St. Johann im Pongau
Historiske gau i Østrig
Kalmunai

Kalmunai (, ) er en by i det østlige Sri Lanka, med et indbyggertal (pr. 2001) på cirka 91.000. Byen ligger i Ampara-distriktet.

Kalmunai blev i forbindelse med Jordskælvet i Det Indiske Ocean 2004 som så mange andre kystbyer i Sri Lanka udsat for en kraftig tsunami, der medførte store ødelæggelser og adskillige døde i byen.

Byer i Sri Lanka
Batticaloa

Batticaloa (, ) er en by i det østlige Sri Lanka, med et indbyggertal (pr. 2001) på cirka 486.000. Byen er hovedstad i distriktet af samme navn.

I forbindelse med Jordskælvet i Det Indiske Ocean 2004 ramte en næsten fem meter høj tsunamibølge den lave kyst ved Batticaloa, hvilket medførte store ødelæggelser og tusinder af døde i byen og området.

Eksterne henvisninger 

Byer i Sri Lanka
Schondorf am Ammersee

Schondorf am Ammersee (eller : Schondorf a.Ammersee) er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Schondorf am Ammersee.

Geografi 
Schondorf er en kurby, og ligger i Region München, på vestbredden af Ammersee.
 
Byen er delt i Oberschondorf og Unterschondorf.

Eksterne henvisninger 

 Website for Verwaltungsgemeinschaftet
Sønder Hygum

Sønder Hygum er en lille by i Sønderjylland med  beliggende i Sønder Hygum Sogn. Byen ligger i Vejen Kommune, som hører under Region Syddanmark. Sekundærrute 437 går lige gennem byen. Til Ribe er der 15 km og til Rødding 5 km.

I Sønder Hygum findes Hygum Hjemstavnsgård, der er en slags levende landbrugsmuseum der hovedsageligt dækker midten af det 20. århundrede.

Byen har også bl.a. en kirke, et forsamlingshus og en købmand.

Fodbold i byen 
Sønder Hygum har trods sin størrelse to fodboldhold i de danske serierækker. Sønder Hygum Boldklub, har i mange år markeret sig på både ynglinge- og seniorsiden. Klubbens ynglinge, blev som en stor del af en overbygning, jyske mestre i 2002, og SHBs førstehold rykkede i år 2008 op i serie 3.

Befolkning

Kilder 

Byer i Vejen Kommune
Byer i Sønderjylland (under den danske stat)
Byer og bydele med genforeningssten
Anuradhapura

Anuradhapura (, ) er en by i det nord-centrale Sri Lanka, med et indbyggertal (pr. 2001) på cirka 53.000. Byen er kendt for sine historiske bygninger fra Lankan-civilisationen, der har gjort byen til et UNESCO verdensarvområde i 1982.

Byer i Sri Lanka
Trincomalee

Trincomalee (, ) er en by i det nordøstlige Sri Lanka med et indbyggertal på . Byen er hovedstad i et distrikt af samme navn. Byen er placeret på en halvø ud til Den Bengalske Bugt og er en af de vigtigste havnebyer i Sri Lanka.

Referencer 

Byer i Sri Lanka
Bezirk Tamsweg

Bezirk Tamsweg er et distrikt i den østrigske delstat Salzburg. Distriktet kaldes af historiske årsager også Lungau. Mod nord og øst grænser Bezirk Tamsweg til delstaten Steiermark, mod syd til delstaten Kärnten og mod vest og nordvest til Bezirk St. Johann im Pongau.

Historie 
Siden det 2. århundrede f.Kr. hørte Lungau til det keltiske kongerige Noricum. 15 f.Kr. blev Lungau besat af romerne og i 50 e.Kr. blev den til en romersk provins. Fra 8. til begyndelsen af 14. århundrede stod Lungau under bayerisk herredømme. Fra 1328 til 1803 hørte Lungau under Ærkebispedømmet Salzburg. Efter at Lungau herefter atter i en kort overgang stod under bayerisk forvaltning, blev Lungau sammen med Salzburg i 1816 en del af Oberösterreich. Fra 1848 blev Salzburg eget kronland og fik egen delstatsforfatning, som også gav en ny organisering af delstatsforvaltningen og indførte kommuner.

Tamsweg blev længe betegnet som den fattigste region i Salzburg, men med bygningen af Tauern Autobahn (1974-1976) skete der en økonomisk opblomstring af regionen.

Forvaltningsinddeling 

Distriktet Tamsweg er inddelt i 15 kommuner, hvoraf fire er købstæder. Nedenfor er angivet kommunerne med indbyggertal pr. 31. marts 2008.

Eksterne henvisninger 

Tamsweg
Jaffna

Jaffna (, ) er en by i det nordlige Sri Lanka, med et indbyggertal (pr. 2012) på cirka 88.100. Byen er hovedstad i distriktet af samme navn. Langt størstedelen af befolkningen er tamiler.

Byer i Sri Lanka
Mamer

Mamer er en kommune og et byområde i storhertugdømmet Luxembourg. Kommunen, som har et areal på 27,54 km², ligger i kantonen Capellen i distriktet Luxembourg. I 2005 havde kommunen 6.823 indbyggere. 

Kommuner i Luxembourg
Schwifting

Schwifting er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pürgen.

Geografi 
Kommunen ligger fire kilometer øst for Landsberg i området mellem Lech og Ammer.

I Schwifting er der et 400 år gammelt lindetræ, Marienlinde, med en stamme der har en omkreds på 8,80 meter, og en cirka 25 meter høj krone.

Eksterne henvisninger
Septfontaines

Septfontaines (luxembourgsk: Simmer, tysk: Simmern) er en kommune og et byområde i storhertugdømmet Luxembourg. Kommunen, som har et areal på 14,96 km², ligger i kantonen Capellen i distriktet Luxembourg. I 2005 havde kommunen 789 indbyggere. 

Kommuner i Luxembourg
Steinfort

Steinfort (Letzeburgsk: Stengefort) er en kommune og et byområde i storhertugdømmet Luxembourg. Kommunen, som har et areal på 12,16 km², ligger i kantonen Capellen i distriktet Luxembourg. I 2005 havde kommunen 4.300 indbyggere.

Kommuner i Luxembourg
Bissen (Luxembourg)

Bissen (luxembourgsk: Biissen) er en kommune og et byområde i storhertugdømmet Luxembourg. Kommunen, som har et areal på 20,75 km², ligger i kantonen Mersch i distriktet Luxembourg. I 2005 havde kommunen 2.457 indbyggere.

Kommuner i Luxembourg
Technische Universität Graz

Technische Universität Graz (ofte bare kendt som TU Graz eller TUG) er et universitet i Graz i Østrig. TU Graz er Steiermarks næststørste universitet efter Karl-Franzens-Universität Graz, og har 9766 studenter og 1234 videnskabeligt ansatte.

TU Graz blev grundlagt af Ærkehertug Johann i 1811. Fra begyndelsen af havde universitetet programmer i fysik, kemi, mineralogi, botanik og teknologi, og i 1818 kom også zoologi til. Efter den østrigske studiereformen i 2002 har TU Graz syv fakulteter.

Eksterne henvisninger 
 Universitetets hjemmesider 

Universiteter i Østrig
Graz
Etableret i 1811
Gabriele Burgstaller

Gabriele Burgstaller (også Gabi Burgstaller) (født 23. maj 1963 i Penetzdorf/Niederthalheim i Oberösterreich) er en østrigsk politiker. Hun er delstatsforkvinde i delstaten Salzburg og opstiller for SPÖ.

Efter studentereksamen på gymnasiet i Gmunden og et års udlandsophold i England studerede Burgstaller retsvidenskab på Salzburg Universitet. Fra 1987 til 1989 var Gabu Burgstaller assistent ved Institut for Forfatnings- og Forvaltningret samt ved Institut for retssociologi i Salzburg. Mellem 1989 og 1994 arbejdede hun som forbrugerrådgiver ved Arbejderkammeret i Salzburg.

Den politiske løbebane begyndte i 1994, da hun blev valgt til Salzburgs landdag og blev her formand for SPÖ's gruppe i landdagen. Den 27. april 1999 blev Burgstaller valgt til delstatsråd for kvinder, byggeri, erhverv, forbrugerbeskyttelse og trafik. Den 31. marts 2001 blev hun valgt til formand for SPÖ i delstaten Salzburg, og hun er for tiden også stedfortrædende formand i det landsdækkende parti.

Landdagen i Salzburg valgte Burgstaller den 25. april 2001 til stedfortræder for delstatsformanden Franz Schausberger.

Ved valget til Landdagen i Salzburg den 6. marts 2004 lykkedes det hende for første gang at skaffe SPÖ flertal i den ellers siden 1945 ÖVP-dominerede delstat. Den 28. april 2004 blev hun valgte til delstatsforkvinde af Salzburgs landdag og var dermed den første kvinde i Salzburg, der beklædte denne post. Som delstatsforkvinde er Gabi Burgstaller i delstatsregeringen ansvarlig for uddannelse, skoler, sundhed, sygehuse, katastrofeberedskab, brandvæsen, videnskab og forskning, kvinder og Europa.

Gabi Burgstaller blev den 5. juli 2003 gift med Anton Holzer og lever i Hallein.

Burgstaller er i 2007 tildelt æretegnet Großes Goldenes Ehrenzeichen am Bande für Verdienste um die Republik Österreich

Eksterne henvisninger 

Salzburg (delstat)
Politikere fra Østrig
Gereshk

Gereshk er en by i det sydlige Afghanistan, med et indbyggertal på cirka 49.000. Byen er hovedstad i et distrikt af samme navn og ligger i den uroprægede Helmand-provins.

Byens primære beskæftigelse er landbrug, ikke mindst dyrkning af opium.

Byer i Afghanistan
Johan af Østrig

Ærkehertug Johan af Østrig (20. januar 1782 – 11. maj 1859) var en østrigsk ærkehertug, der var medlem af Huset Habsburg. Han var søn af den Tysk-romerske kejser Leopold 2. og yngre bror til kejser Frans 2. Efter Martsrevolutionen i 1848 var han fra 1848 til 1849 rigsforstander i den tyske stat, revolutionen forsøgte at etablere.

Biografi 
Johan blev født i Firenze, hvor faren var storhertug. Da Leopold blev tysk-romerske kejser i 1790 fulgte Johan med til Wien.

Efter sin militære karriere, som endte med nederlag mod Napoleon koncentrerede Johann sig om styret af hertugdømmet Steiermark. Her gjorde han sig bemærket som reformator, og var optaget af natur, teknologi og landbrug. Som hertug grundlagde han blandt andet forløberen til Technische Universität Graz.

I 1848 udnævnte Frankfurtparlamentet Johann til rigsforstander i den tyske stat, som parlamentet forsøgte at etablere. Han gik af året efter, efter at forsøget på en fællestysk stat var udløbet.

Johann døde i 1859, og ligger begravet i Schenna.

Eksterne henvisninger 

Huset Habsburg-Lothringen
Østrigere i 1800-tallet
Personer fra Firenze
Ærkehertuger af Østrig
Gerhard Dörfler

Gerhard Dörfler (født 29. maj 1955 i Deutsch-Griffen i Kärnten) er en østrigsk politiker (BZÖ). Han blev den 23. oktober 2008 valgt til delstatsformand i delstaten Kärnten, efter at hans forgænger, partifællen Jörg Haider, omkom i en bilulykke. Han var fra 2004 til Haiders død vicedelstatsformand i Jörg Haiders tredje regering.

Gerhard Dörfler uddannede sig i 1970 til bankfunktionær, og arbejdede fra 1976 til 1985 som filialleder i Volksbank Ossiach. Fra 1985 til 1998 var han forretningsfører for bryggeriet Villacher Brauereis depot i Feldkirchen. Fra 1999 til 2001 var han direktør for bryggeriet Schleppe Brauerei i Klagenfurt.

I Jörg Haiders tredje regering (fra 2004) blev Dörfler udnævnt til minister og vicedelstatsformand, og fik ansvaret for turisme, samfærdsel og familie.

Da Jörg Haider omkom i en bilulykke 11. oktober 2008 overtog han som fungerende delstatsformand. 23. oktober samme år blev han valgt til delstatsformand af Kärntens landdag, med 19 af 36 stemmer.

Eksterne henvisninger 

 Gerhard Dörfler  på knt.gv.at

Politikere fra Østrig
Per Berga Rasmussen

Per Berga Rasmussen (født 31. juli 1946 på Albanigade 23, Odense, Sankt Knuds Sogn, død 17. oktober 2019) var en dansk fagforeningsmand, byrådsmedlem for Enhedslisten, tidligere DKP, rådmand for ældre- og handicap-forvaltningen i Odense Kommune mellem 2013 og 2015.

Liv og karriere 
Per Berga Rasmussen blev født den 31. juli 1946 på Albanigade 23 i Odense, døbt i Hans Tausens Kirke, han voksede op i Bolbro, en bydel i det vestlige Odense, faren Frederik Berga Langfred Rasmussen var kommunal arbejdsmand mens moren Esther Johanne Christensen var hjemmegående, forældrene var blevet borgerligt viet i Odense den 8. juli 1944. Faren var politisk aktiv i DKP, selv meldte Rasmussen sig ind som 14årig i DKU, ungdomsorganisationen til DKP. Farfaren var cykelforhandler i Rynkeby.

Rasmussen er uddannet blikkenslager og begyndte sin faglige karriere som formand for Blikkenslagernes Lærlingeklub. Siden 1973 har han været opmålermand og siden 1978 kredssekretær for Blik- og Rørarbejderforbundet på Fyn samt medlem af landsforbundets hovedbestyrelse og forretningsudvalg. Lokalt er han desuden formand for Byggefagenes Samvirke i Odense.

Allerede i 1970 blev Rasmussen byrådskandidat og i 1974 blev han valgt første gang til Odense Byråd, dengang for Danmarks Kommunistiske Parti, som han repræsenterede frem til 1986. I 1990 blev han valgt for Fælleslisten og siden 1994 har han været valgt for Enhedslisten. Siden 2006 har han været medlem af by- og kulturudvalget og bl.a. haft sæde i bestyrelsen for Odense Havn. Han er det siddende byrådsmedlem med højest anciennitet. Frem til 2005 var han sit partis eneste repræsentant; men derfra og så til 2009 var Anna Rytter også en del af gruppen.

Ved kommunalvalget i 2013 blev Rasmussen valgt igen med 4382 personlige stemmer, i alt opnåede Enhedslisten ti procent af stemmerne i Odense og dermed en af de fire rådmandsposter, Rasmussen blev derfor rådmand for ældre- og handicap-forvaltningen. På grund af et længere sygdomsforløb med tarmkræft valgte Rasmussen den 21. august 2015 at melde ud han stoppede på posten som rådmand, posten som rådmand blev overtaget af Brian Skov Nielsen, Rasmussen meldte samtidig ud at han fortsatte i Odense Byråd, igen som medlem af By- og Kulturvudvalget, men han genopstilte ikke ved næste kommunalvalg i 2017. Allerede i 2015 blev det kendt af Rasmussen led af tarmkræft, dengang meldte han også han ville sidde resten af perioden ud. 

I oktober 2019 blev det meldt ud at Berga Rasmussen døde natten til onsdag den 17. oktober 2019. Meddelelsen kom fra partifællen Brian Skov Nielsen via et Facebook opslag.

Privat var Rasmussens gift og havde børn.

Kilder 

Politikere fra DKP
Politikere fra Enhedslisten
Fagforeningsfolk fra Danmark
Medlemmer af Odense Byråd
Personer fra Odense
Personer døde af kræft
Den Sociale Højskole (Odense)

Den Sociale Højskole, Odense er en dansk professionshøjskole under University College Lillebælt beliggende på Tolderlundsvej 5 i Odense kvarteret Skibhuskvarteret i midtbyen nær Bazar Fyn og Skattehuset. På denne professionshøjskole kan man både opnå professionsbachelorgrader og diplomgrader.

Bygningen på Tolderlundsvej 

Den nuværende bygning på Tolderlundsvej 5 hvor det social højskole holder til i dag blev for første gang taget i brug i 1996, da den sociale højskole købte bygningen af Thrigefonden. Tidligere har bygningen huset en del af Thomas B. Thriges fabrikkerne. 

Bygningen er i 4 etager og indeholder en række moderne undervisningslokaler, auditorier, It lokaler, studie rum, kontorer samt et bibliotek og en kantine. Udsmykningen i huset er af kunstneren Thomas Bang med støtte fra statens kunstfond. Bygningen er også i princippet åben 24 timer i døgnet for alle studerende, ansatte og andre interesserede som ønsker at bruge bygningen. Dog kræver adgang efter de normal åbningstider, at man har et gyldigt studiekort eller nøglekort. Bygningen er også meget handicapvenlig idet der både er parkeringspladser til handicappede tæt på hovedindgangen, flere elevatorer i huset samt  en række handicaptoiletter forskellige steder i bygningen.

Uddannelserne på DSH

Professionsbachelor uddannelser på DSH 

 Socialrådgiveruddannelsen – professionsbachelor i socialrådgivning
 Administrationsbachelor uddannelsen – professionsbachelor i offentlig administration

Diplomuddannelser på DSH 

 Den Sociale Diplomuddannelse
 Diplomuddannelse, Børn og unge
 Social Diplomuddannelse i Familieterapi
 Diplomuddannelse i Kriminologi
 Den Sociale Diplomudddannelse om ældre og demente

Studiebaren 

Den Sociale Højskole i Odense har også sin egen studiebar beliggende på øverste sal i deres bygning på Tolderlundsvej 5. Baren er drevet af de studerende for de studerende. Hvert semester bliver der til en generalforsamling valgt hvilke studerende, der skal være en del af fredagsbarudvalget, som består af søde, festglade og udadvendte mennesker, som aldrig siger nej tak til et spil, hvis der spilles om alkohol. Studiebaren på Den Sociale Højskole i Odense hedder Fredagsbaren på DSH eller bare i folkemunde ”baren” og er desuden udover at være en af de højest beliggende i Odense nok også en af de mindste rent arealmæssigt. Men det sidst nævnte plejer ikke at være et problem, da man så oftest har flyttet festen ud på gangen foran baren under parasollen eller ned i glasburet ved kantinen.

Kilder 
 http://www.ucl.dk/content/dk/grunduddannelse/socialradgiver/studiemiljo 
 http://www.kunst.dk/fileadmin/user_upload/dokumenter/Billedkunst/Kunst_i_det_off_rum/Katalog_Thomas_Bang_Odense.pdf
 http://www.ucl.dk/content/dk/grunduddannelse/socialradgiver/it_baseret_uddannelse 
 http://www.ucl.dk/content/dk/grunduddannelse/socialradgiver/den_sociale_hojskole_i_odense 

Professionshøjskoler
Uddannelse i Odense
Etableret i 1968
Jules Dassin

Jules Dassin (født 18. december 1911, død 31. marts 2008) var en amerikansk filminstruktør og manuskriptforfatter.

Julius Dassin blev født i Middletown, Connecticut og voksede op i New York. Som ung mand var han kommunist, men forlod partiet efter Molotov-Ribbentrop-pagten. Han havde en succesrig karriere som en film noir filminstruktør i Hollywood. Men i 1950'erne blev han blacklistet under Mccarthyismen og emigrerede til Europa. Han begyndte en ny karriere i Frankrig og Grækenland. I 1955 vandt han "Bedste filminstruktør" ved filmfestivalen i Cannes for kriminalfilmen Du rififi chez les hommes.

Dassins anden hustru var skuespillerinden Melina Mercouri som optræder i flere af hans film, blandt andet Aldrig om søndag.

Udvalgt filmografi

I Amerika 
 The Affairs of Martha (1942)
 The Canterville Ghost (1944)
 The Naked City (1948)

I Europa 
 Night and the City (1950)
 Du Rififi chez les hommes (1955)
 Aldrig om søndagen (1960, Oscar for bedste sang)
 Topkapi (1964, Oscar for bedste mandlige birolle)

Eksterne henvisninger 

 

Filminstruktører fra USA
Filminstruktører fra Frankrig
Mangeløv (Thelypteris)

Mangeløv-slægten (Thelypteris) er en slægt af bregner i Dunbregne-familien. Til slægten henreges op til 875 arter, hvoraf de fleste er tropiske – men der er også mange fra tempererede områder. De enkelte arter kan være svære at skelne fra hinanden, og den i Skandinavien forekommende ene art ligner da også mange af vore andre bregner.

De fleste arter vokser på jorden, men nogle vokser på klipper og sten.

Bladsstilkene kan have spredte skæl, men er ellers glatte. Der er 2 karstrenge nederst på bladstilken. Bladene er dobbelt par-fligede, ofte med lidt afstand mellem bladene. Bladene er ofte lidt uregelmæssigt formede og usymmetriske.

Sporehusgrupperne er næsten altid runde og sidder som ved mange andre bregner nær ved bladkanten.

 Kærmangeløv (Thelypteris palustris)
 Bjergmangeløv (Thelypteris quelpaertensis) (syn. T. limbosperma, T. oreopteris, Oreopteris limbosperma)

Bregner
Planteslægter
Egebregne (Gymnocarpium)

Egebregne-slægten (Gymnocarpium) er en slægt af bregner i Dunbregne-familien. Til slægten henreges ca. 8 arter, der alle hører til på den nordlige halvkugle.

Egebregner er relativt små "typiske" bregner, med krybende kordstængler og enkelte, langskaftede, trekantede bladplader. I bladstilken er der 2 karstrenge.

3 arter i Skandinavien, men kun 1 i Danmark.

 Tredelt egebregne (Gymnocarpium dryopteris)

Mangeløv-familien
Planteslægter
Couronne (panserskib)

Det franske panserskib Couronne blev bestilt samme dag som La Gloire, men var af en mere avanceret konstruktion, fordi det var bestemt til at blive verdens første jernbyggede panserskib. I Storbritannien fik man imidlertid nys om sagen, og i kraft af den britiske værftsindustris formåen lykkedes det at færdigbygge Warrior et halvt år før Couronne, på trods af, at det var blevet bestilt mere end et år senere. På den måde fik Warrior berømmelsen som det første panserskib, der var bygget af jern. Navnet Couronne betyder "krone".

Tjeneste 
Couronne fik sit artilleri udskiftet flere gange, i takt med at det stod klart, at 16-cm kanonerne var ret virkningsløse mod panser. I 1881-85 blev det ombygget til artilleri-skoleskib. Ombygningen var omfattende og betød blandt andet, at alt panseret blev fjernet, så skibet kom til at ligne et dampdrevet linjeskib. Takket være jernkonstruktionen var der mange års tjeneste tilbage i Couronne, og det var skoleskib helt frem til 1910. Derefter blev maskineri og udrustning fjernet, og skibet henlå i den forfatning frem til ophugningen i 1932.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Slagskibe fra Frankrig
Bægerbregne-slægten

Bægerbregne-slægten (Cystopteris) er en slægt af bregner i Mangeløv-familien. 

Vokser i tempererede områder over hele verdnen. Der er meget store forskelle indenfor slægten og også indenfor den enkelte art. Arterne hybridiserer nemt, hvilket bidrager yderligere til at det kan være vanskeligt at identificere den enkelte art.

Almindeligvis er bægerbregnerne flerårige med jordstængler, der vokser i klippesprækker eller skovbund. Bladene er flere gange delt.

4-5 arter i Skandinavien men kun 1 i Danmark. Flere arter dyrkes som haveplanter.

 Skør bægerbregne (Cystopteris fragilis)

Mangeløv-familien
Haveplanter
Planteslægter
Abbeville (flertydig)

Abbeville er en by i det nordlige Frankrig.

Abbeville kan ogå henvise til:
 Abbeville-Saint-Lucien, Frankrig
 Abbeville, Dublin, Ireland
 Abbeville, Tipperary, Ireland
 I USA
 Abbeville, Alabama, en by
 Abbeville, Georgia, en by
 Abbeville, Louisiana, en mindre by
 Abbeville, Mississippi, en by
 Abbeville, Lancaster, Pennsylvania, et historisk sted
 Abbeville, South Carolina, en by

Se også 
 Abbeville County, South Carolina
 Abbeville Historic District (flertydig)
 Abbyville, Kansas
 Abbeyville, Colorado
Albert Lortzing

Gustav Albert Lortzing (født 23. oktober 1801 i Berlin, død 21. januar 1851 i Berlin) var en tysk komponist, librettist, skuespiller, sanger og dirigent. Han betragtes som en vigtig repræsentant for den tyske Spieloper, en form der ligner den franske opéra comique, som groede ud af Singspiel.

Lortzing var elev af Carl Friedrich Rungenhagen
i komposition; han optrådte som
skuespiller og tenorsanger i flere af
Tysklands større byer med god succes,
og blev på ansat som
kapelmester ved stadsteatrene i  Leipzig (Leipzig Stadttheater, 1844), Wien (Theater an der Wien, 1846-48) og Berlin (Friedrich-Wilhelmstädtisches Theater, 1850), hvor han døde gældsat.

Hans popularitet var imidlertid så stor at mange teatre i Tyskland foranstaltede en subskription der gav 15.000 daler til hans efterladte familie.

Bland Lortzings værker må nævnes Zar und Zimmermann (1837) og Der Wildschütz (1842), begge Singspiele. Han komponerede også en romantisk opera Undine (1845) og en revolutionær eller politisk opera Regina (1848), opkaldt efter hans kone.

Kilde 
 MUSIK-LEXIKON på Runeberg.org

Eksterne henvisninger 

 Wikiquote har et opslag om Albert Lortzing
 George Overmeire's Albert Lortzing Website

Operakomponister fra Tyskland
Personer fra Berlin